CELEX: 32005D0104
Language: el
Date: 2005-02-03 00:00:00
Title: 2005/104/ΕΚ: Απόφαση της Επιτροπής, της 3ης Φεβρουαρίου 2005, για τροποποίηση της απόφασης 2002/300/ΕΚ περί καταρτίσεως του καταλόγου των εγκεκριμένων ζωνών ως προς την Bonamia ostreae ή/και τη Marteilia refringens[κοινοποιηθείσα υπό τον αριθμό Ε(2005) 217] (Κείμενο που παρουσιάζει ενδιαφέρον για τον ΕΟΧ)

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 33/71
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 3ης Φεβρουαρίου 2005
   για τροποποίηση της απόφασης 2002/300/ΕΚ περί καταρτίσεως του καταλόγου των εγκεκριμένων ζωνών ως προς την Bonamia ostreae ή/και τη Marteilia refringens
   
   [κοινοποιηθείσα υπό τον αριθμό Ε(2005) 217]
   (Κείμενο που παρουσιάζει ενδιαφέρον για τον ΕΟΧ)
   (2005/104/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/67/ΕΟΚ του Συμβουλίου, της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 5 της οδηγίας,
   Εκτιμώντας τα ακόλουθα:
   
               (1)
            
            
               Η απόφαση 2002/300/ΕΚ της Επιτροπής, της 18ης Απριλίου 2002, περί καταρτίσεως του καταλόγου των εγκεκριμένων ζωνών ως προς την Bonamia ostreae ή/και τη Marteilia refringens
                   (2), καθορίζει τις περιοχές της Κοινότητας που θεωρούνται απαλλαγμένες από τις νόσους Bonamia ostreae (βοναμίωση) ή/και Marteilia refringens (μαρτειλίωση) οι οποίες προσβάλλουν τα μαλάκια.
            
         
               (2)
            
            
               Η Δανία υπέβαλε δικαιολογητικά για την απόκτηση του καθεστώτος εγκεκριμένης ζώνης ως προς τη Bonamia ostreae και τη Marteilia refringens, για τη ζώνη του Limfjorden. Από την τεκμηρίωση που παρασχέθηκε φαίνεται ότι η ζώνη πληροί τις απαιτήσεις της οδηγίας 91/67/ΕΟΚ. Ως εκ τούτου, μπορεί να υπαχθεί σε καθεστώς εγκεκριμένης ζώνης και θα πρέπει να προστεθεί στον κατάλογο των εγκεκριμένων ζωνών που περιλαμβάνεται στην απόφαση 2002/300/ΕΚ.
            
         
               (3)
            
            
               Επιπλέον, η Ιρλανδία υπέβαλε αίτημα τροποποίησης του καταλόγου των εγκεκριμένων ζωνών της Ιρλανδίας ως προς την Bonamia ostreae ο οποίος περιλαμβάνεται στην απόφαση 2002/300/ΕΚ, με σκοπό την ακριβέστερη γεωγραφική περιγραφή μιας από τις περιοχές στις οποίες εκδηλώθηκε η νόσος αυτή. Έτσι, η περιγραφή «Logmore, Belmullet» θα πρέπει να αντικατασταθεί από την περιγραφή «Loughmore, Blacksod Bay».
            
         
               (4)
            
            
               Η απόφαση 2002/300/ΕΚ θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2002/300/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 3 Φεβρουαρίου 2005.
      
         
            Για την Επιτροπή
         
         Markos KYPRIANOU
         
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 103 της 19.4.2002, σ. 24· απόφαση όπως τροποποιήθηκε τελευταία από την απόφαση 2003/729/ΕΚ (ΕΕ L 262 της 14.10.2003, σ. 37).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΕΓΚΕΚΡΙΜΕΝΕΣ ΖΩΝΕΣ ΩΣ ΠΡΟΣ ΜΙΑ Ή ΠΕΡΙΣΣΟΤΕΡΕΣ ΑΠΟ ΤΙΣ ΝΟΣΟΥΣ BONAMIA OSTREAE ΚΑΙ MARTEILIA REFRINGENS ΟΙ ΟΠΟΙΕΣ ΠΡΟΣΒΑΛΛΟΥΝ ΤΑ ΜΑΛΑΚΙΑ
            1.A.   Ζώνες στην Ιρλανδία εγκεκριμένες ως προς την B. οstreae
            
            
                        —
                     
                     
                        Ολόκληρα τα παράλια της Ιρλανδίας με εξαίρεση τις ακόλουθες έξι περιοχές:
                        
                                    —
                                 
                                 
                                    Cork Harbour
                                 
                              
                                    —
                                 
                                 
                                    Galway Bay
                                 
                              
                                    —
                                 
                                 
                                    Ballinakill Harbour
                                 
                              
                                    —
                                 
                                 
                                    Clew Bay
                                 
                              
                                    —
                                 
                                 
                                    Achill Sound
                                 
                              
                                    —
                                 
                                 
                                    Logmore, Belmullet
                                 
                              
                  1.B.   Ζώνες στην Ιρλανδία εγκεκριμένες ως προς τη M. Refringens
            
            
                        —
                     
                     
                        Ολόκληρα τα παράλια της Ιρλανδίας
                     
                  2.A.   Ζώνες στο Ηνωμένο Βασίλειο, στις αγγλονορμαδικές νήσους και στη Νήσο του Man εγκεκριμένες ως προς την B. ostreae
            
            
                        —
                     
                     
                        Ολόκληρα τα παράλια της Μεγάλης Βρετανίας, με εξαίρεση τις ακόλουθες περιοχές:
                        
                                    —
                                 
                                 
                                    τη νότια ακτή της Κορνουάλης από το Lizard ως το Start Point
                                 
                              
                                    —
                                 
                                 
                                    την περιοχή γύρω από τις εκβολές του Solent από το Portland Bill ως το Selsey Bill
                                 
                              
                                    —
                                 
                                 
                                    την περιοχή κατά μήκος της ακτής από το Shoeburyness ως το σημείο Landguard στο Essex.
                                 
                              
                  
                        —
                     
                     
                        Ολόκληρα τα παράλια της Βόρειας Ιρλανδίας.
                     
                  
                        —
                     
                     
                        Ολόκληρα τα παράλια της Guernsey και Herm.
                     
                  
                        —
                     
                     
                        Η ζώνη των διαμερισμάτων της νήσου Jersey: Η ζώνη αποτελείται από την παλιρροιακή και άμεση περιοχή της ακτής μεταξύ της μέσης ανώτερης στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη βρίσκεται στο νορμανδοβρετανικό κόλπο, στη νότια πλευρά του πορθμού του Καλαί.
                     
                  
                        —
                     
                     
                        Ολόκληρα τα παράλια της νήσου του Man.
                     
                  2.B.   Ζώνες στο Ηνωμένο Βασίλειο, στις αγγλονορμαδικές νήσους και στη Νήσο του Μan εγκεκριμένες ως προς τη M. refringens
            
            
                        —
                     
                     
                        Ολόκληρα τα παράλια της Μεγάλης Βρετανίας.
                     
                  
                        —
                     
                     
                        Ολόκληρα τα παράλια της Βόρειας Ιρλανδίας.
                     
                  
                        —
                     
                     
                        Ολόκληρα τα παράλια της Guernsey και Herm.
                     
                  
                        —
                     
                     
                        Η ζώνη των διαμερισμάτων της νήσου Jersey: Η ζώνη αποτελείται από την παλιρροιακή και άμεση περιοχή της ακτής μεταξύ της μέσης ανώτερης στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη βρίσκεται στο νορμανδοβρετανικό κόλπο, στη νότια πλευρά του πορθμού του Καλαί.
                     
                  
                        —
                     
                     
                        Ολόκληρα τα παράλια της νήσου του Man.
                     
                  3.   Ζώνες στη Δανία εγκεκριμένες ως προς την B. ostreae και τη M. refringens
            
            
                        —
                     
                     
                        Limfjorden από το Thyborøn στα δυτικά ως το Hals στα ανατολικά.»